Zukiswa Rantho, waarnemende voorsitter van die komitee, het in haar openingsaanmerkings gesê die ondersoek sal uit drie gedeeltes bestaan, naamlik die Eskom-ondersoek, die Transnet-ondersoek en die Denel-ondersoek. Sy het gesê die ondersoek vorm deel van die parlement se oorsigtelike rol en dien nie as ŉ vervanging van ander wetgewende prosesse nie.
Aanbevelings in die verwysingsboek sluit in die moontlike vervolging van strafbare individue, die hervorming van bestuur en die herstrukturering van die land se elektrisiteitsektor sodat korrupsie in die toekoms tot die minimum beperk word. “Die ondersoek het die potensiaal om lig op die verlede én die toekoms te werp,” het Eberhard gesê.
En dan gaan die DA seker weer ‘n mosie van wantroue teen Zuma loods, wat soos altyd nie aanvaar word nie. Ek wonder of Helen Zille al begin wonder het of sy en haar genote die regte ding gedoen het toe hulle Black Sash die ANC aan bewind help kom het, en of hulle dink dat dit net Zuma is wat ‘n fout is.